**KANDAVAS KĀRĻA MĪLENBAHA VIDUSSKOLA**

Izglītības iestādes reģistrācijas Nr. 4313900205

Nodokļu maksātāja reģistrācijas Nr. 90000050975

Skolas iela 10, Kandava, Tukuma novads, LV-3120

Tālrunis 63182262, 63181887

[www.tukums.lv](http://www.tukums.lv); [www.milenbaha-vsk.lv](http://www.milenbaha-vsk.lv) e-pasts: [milenbaha-vsk@inbox.lv](mailto:milenbaha-vsk@inbox.lv)

|  |
| --- |
|  |

APSTIPRINU:

Kandavas K.Mīlenbaha vidusskolas

direktore D. Puga

2021.gada 1.novembri

**IEKŠĒJIE NOTEIKUMI**

Kandavā

01.11.2021. Nr. 3

*Izdota saskaņā ar Vispārējās Izglītības likuma 10.panta trešās daļas 2.punktu: 27.11.2018.MK noteikumu Nr. 747 “noteikumi par valsts pamatizglītības standartu un pamatizglītības standartu un pamatizglītības programmu paraugiem” 15.punktu,*

*3.09.2019.MK noteikumu Nr. 416 “Noteikumi par valsts vispārējās vidējās izglītības standartu un vispārējās izglītības programmu paraugiem” 20.punktu.*

**KANDAVAS KĀRĻA MĪLENBAHA VIDUSSKOLAS SKOLĒNU**

**MĀCĪBU SASNIEGUMU VĒRTĒŠANAS KĀRTĪBA**

# **I Vispārīgie jautājumi**

1. Izglītojamo mācību sasniegumu vērtēšanas kārtība (turpmāk – kārtība) nosaka vienotu pieeju Kandavas Kārļa Mīlenbaha vidusskolas (turpmāk – skola) izglītojamo mācību sasniegumu vērtēšanai.

1.2. Kārtība ir saistoša pedagogiem un izglītojamiem skolā.

1.3. Kārtība ir kā informatīvs dokuments izglītojamo vecākiem.

1.4. Terminu skaidrojums:

1.4.1. ***Formatīvā vai kārtējā vērtēšana*** – to veic ikdienas mācību procesā, lai savlaicīgi sniegtu papildu atbalstu izglītojamam, māca viņam patstāvīgi mācīties un vērtēt savu un cita sniegumu;

1.4.2. ***Diagnosticējošā vērtēšana*** – tiek lietota, lai izvērtētu skolēna mācīšanās stiprās un vājās puses un noskaidrotu nepieciešamo atbalstu;

1.4.3. ***Summatīvā vērtēšana*** - to veic mācīšanās posma (temata vai tā daļas, kursa, izglītības pakāpes) noslēgumā, lai novērtētu un dokumentētu izglītojamā mācīšanās rezultātu. Par mācīšanās posma noslēgumu tiek uzskatīts arī apjomīgāks mācību darbs (projekts, pētnieciskais vai jaunrades darbs).

# **II Vērtēšanas kārtības mērķis un uzdevumi**

2. Mācību sasniegumu vērtēšanas mērķis ir objektīvs un profesionāls izglītojamā sasniegtā rezultāta raksturojums, kas sekmē katra izglītojamā zināšanu un prasmju apguvi un izpratni par mācīšanās panākumiem.

3. Mācību sasniegumu vērtēšanas uzdevumi ir:

3.1. konstatēt katra izglītojamā mācību sasniegumus atbilstoši valsts standarta prasībām, ievērojot viņu mācīšanās vajadzības, intereses u.c., individuālās īpatnības;

3.2. veikt mācību procesa plānošanu un nepieciešamās korekcijas izglītojamo mācību sasniegumu uzlabošanai;

3.3. motivēt izglītojamos uzlabot savus mācību sasniegumus;

3.4. sekmēt izglītojamo līdzatbildību par saviem mācību rezultātiem, mācot viņiem veikt objektīvu sava darba pašvērtējumu;

3.5. veicināt pedagogu, izglītojamo un vecāku vai aizbildņu sadarbību mācību procesā.

# **III Izglītojamo mācību sasniegumu vērtēšanas pamatprincipi**

1. Izglītojamo mācību sasniegumu vērtēšanā tiek ievēroti šādi principi:

4.1. prasību atklātības un skaidrības princips: pirms mācību snieguma demonstrēšanas izglītojamajam ir zināmi un saprotami plānotie sasniedzamie rezultāti un visi mācību snieguma vērtēšanas kritēriji;

* 1. regularitātes princips: izglītojamo mācību sniegums tiek vērtēts regulāri, lai pārliecinātos par izglītojamā iegūtajām zināšanām un prasmēm un mācību sasniegumu attīstības dinamiku, veicot formatīvo vērtēšanu pirms summatīvā vērtējuma;
  2. metodiskās daudzveidības princips: izglītojamo mācību snieguma vērtēšanai izmanto dažādus vērtēšanas metodiskos paņēmienus (piemēram, rakstiskus, mutiskus un kombinētus pārbaudes darbus; individuālo un grupas snieguma vērtēšanu u.c.);

4.4. iekļaujošais princips: snieguma vērtēšana tiek pielāgota izglītojamo mācīšanās vajadzībām (piemēram, nosakot pārbaudes darba izpildes laiku un ilgumu, snieguma demonstrēšanas veidus u.c.);

4.5. izaugsmes princips: mācību snieguma vērtēšanā tiek ņemta vērā izglītojamo individuālā mācību snieguma dinamika vērtēšanas periodā;

4.6. atbilstības princips: mācību snieguma vērtēšanā izglītojamajiem ir iespēja apliecināt savas zināšanas un prasmes atbilstoši visiem domāšanas (izziņas) līmeņiem atbilstošos uzdevumos, jautājumos, piemēros un situācijās.

# **IV Izglītojamo mācību sasniegumu vērtēšanas plānošana un vadība**

1. Direktora vietnieks izglītības jomā:
   1. izveido temata noslēguma pārbaudes darbu grafiku un nodrošina tā pārraudzību e-klasē;
   2. vismaz 2 reizes semestrī pārbauda pedagogu veiktos mācību stundu un izglītojamo pārbaudes darbu vērtējumu ierakstus E-klases žurnālā, skolas vienotās vērtēšanas kārtības pārkāpumu gadījumā organizē to novēršanu.
2. Pedagogi:

6.1.ievēro vienotu izglītojamo mācību sasniegumu vērtēšanas kārtību;

6.2. katra semestra sākumā saplāno izglītojamajiem paredzētos temata noslēguma darbus un veic ierakstus par tiem skolas pārbaudes darbu grafikā. Veic izmaiņas pēc nepieciešamības, par to informējot izglītojamos; 

* 1. izglītojamo veiktos temata noslēguma pārbaudes darbus izlabo, novērtē un veic ierakstus E-klases žurnālā:
     1. par mutiska pārbaudījuma veikšanu - pārbaudījuma kārtošanas dienā;
     2. par rakstiska pārbaudījuma veikšanu ballēs - 5 darba dienu laikā pēc pārbaudījuma norises;

6.3.3 par apjomīgu rakstisku darbu (domrakstu, eseju, projektu u.c.) veikšanu - 10 darba dienu laikā pēc pārbaudījuma norises;

* 1. veidojot temata noslēguma pārbaudes darbus 10 ballu skalā, ievēro šādus vērtēšanas kritērijus:
     1. 1. - 2. klasēs:

|  |  |  |  |  |
| --- | --- | --- | --- | --- |
| **Apguves līmeņi** | **S**  SĀCIS APGŪT | **T**  TURPINA APGŪT | **A**  APGUVIS | **P**  PADZIĻINĀTI APGUVIS |
| Veiktā darba apjoms % | 0 – 32,99 | 33 – 57,99 | 58 – 77,99 | 78 – 100 |

* + 1. 4. - 12.klasēs:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **1** | **2** | **3** | **4** | **5** | **6** | **7** | **8** | **9** | **10** |
| Veiktā darba apjoms % | 1 – 10 | 11 – 20 | 21 – 32 | 33 – 45 | 46 – 57 | 58 – 69 | 70 – 77 | 78 – 86 | 87 – 94 | 95 – 100 |

\* 2021./2022. m.g. 3.klasēs vērtē ar “apgūts” – “+”; “daļēji apgūts” – “/”; “nav apgūts” – “-“ visos mācību priekšmetos, izņemot latviešu valodu, matemātiku un angļu valodu, kur vērtē 10 ballu skalā

|  |  |  |  |
| --- | --- | --- | --- |
| **Apguves līmeņi** | **+**  APGŪTS | **/**  DAĻĒJI APGŪTS | **-**  NAV APGŪTS |
| Veiktā darba apjoms % | 60 – 100 | 30 – 59,99 | 0 – 29,99 |

* 1. nodrošina minimālo vērtējumu skaitu ballēs (sākumskolā arī aprakstošo) semestra iegūšanai – ne mazāk kā 3;
  2. seko, lai izglītojamiem nerastos pārslodze, nepieļaujot vairāk par 2 temata noslēguma pārbaudes darbiem vienā mācību dienā;
  3. uzreiz pēc vērtējuma saņemšanas iepazīstina izglītojamos ar izvērtēto pārbaudes darbu un sniedz rakstisku vai mutisku skaidrojumu par darba vērtējumu;
  4. pēc pieprasījuma nodrošina iespēju izglītojamo likumiskajiem pārstāvjiem (turpmāk – vecākiem) iepazīties ar izglītojamā veikto pārbaudes darbu;
  5. ierakstus par notikušajām mācību stundām un uzdotajiem mājas darbiem veic e-klases žurnālā katru dienu pēc mācību stundas, bet ne vēlāk kā līdz tās dienas plkst. 15.00 5.-9.kl. un 1.-4.kl. līdz tās dienas plkst.17.00.

**V Sadarbība ar vecākiem**

1. Izglītojamo vecāku informēšana par izglītojamā mācību sasniegumiem:

7.1. mācību gada sākumā, ja nepieciešams, biežāk, klases audzinātāji vecāku sapulcē iepazīstina ar vērtēšanas kārtību;

7.2. vismaz 1 reizi mēnesī tiek izsniegts vai nosūtīts elektroniski sekmju izraksts no e-klases žurnāla, kurā tiek atspoguļoti izglītojamā mācību sasniegumi attiecīgajā pārskata periodā;

* 1. ja izglītojamais 2 temata noslēguma pārbaudes darbos pēc kārtas ir saņēmis nepietiekamu vērtējumu vai arī ierakstu "n/v", mācību priekšmeta pedagogs informē izglītojamā direktora vietnieku izglītības jomā un vecākus par situāciju un vienojas par pasākumiem mācību sasniegumu uzlabošanai.

# **VI Mācību sasniegumu vērtēšana ikdienas darbos**

1. Kārtējā izglītojamo zināšanu un prasmju pārbaudē, kur nav iespējams mācību snieguma vērtējums 10 ballu skalā, pedagogs izglītojamā mācību sniegumu novērtē procentuāli no kopējā iegūstamo punktu skaita (piemēram, 86%).
2. Procentuālais vērtējums tiek ierakstīts e-klasē, un tam ir informatīvs raksturs, jo atspoguļo izglītojamā sniegumu atsevišķu sasniedzamo rezultātu apgūšanā. Šī darba novērtējumu neņem vērā, izliekot atzīmi pārbaudes darbā, kas tiek vērtēts 10 ballu skalā.
3. Ikdienas mācību darbus, kas tiek vērtēti procentos, izglītojamie var kārtot 1 reizi. Gadījumā, ja izglītojamo neapmierina iegūtais vērtējums procentos, viņš var piedalīties mācību priekšmeta konsultācijās, lai temata apguvei saņemtu papildus atbalstu no pedagoga.

# **VII Mācību sasniegumu vērtēšana pārbaudes darbos**

1. Ar pārbaudes darbu tiek saprasts temata noslēguma vai temata daļas noslēguma darbs, kas tiek vērtēts 10 ballu skalā un tiek organizēts par lielāka apjoma sasniedzamo rezultātu kopumu.
2. Izglītojamo mācību sasniegumus vērtē:
   1. 1. - 2.klasēs vērtē četros apguves līmeņos
   2. 3.klasē vērtē trīs apguves līmeņos visos priekšmetos, izņemot latviešu valodu, matemātiku un angļu valodu, kur vērtē 10 ballu skalā;
   3. 4. - 12.klasēs 10 ballu skalā, kur 10 - „izcili", 9 - "teicami", 8 – “ļoti labi", 7 – “labi", 6 - "gandrīz labi", 5 - "viduvēji", 4 — "gandrīz viduvēji", 3 - "vāji", 2 - "ļoti vāji", 1 - "ļoti, ļoti vāji".
3. Lai izglītojamie varētu iegūt vērtējumu 10 ballu skalā, pedagogs pārbauda izglītojamo zināšanas un prasmes atbilstoši dažādiem domāšanas (izziņas) līmeņiem: izpratnei, lietošanai, analīzei u.c..
4. Visiem vērtējumiem, kas tiek ievadīti e-klases žurnālā 10 ballu skalā, tiek ievadīti arī kritēriji, norādot uzdevuma veidu un iegūstamo punktu skaitu par katru uzdevumu.

15. Pedagogs veic ierakstu "n/v" ("nav vērtējuma") e-klases žurnālā, ja:

15.1. izglītojamais atsakās veikt mācību uzdevumu;

* 1. izglītojamais piedalās mācību stundā, bet neiesniedz darbu;
  2. izglītojamais iesniedz darbu, taču nav uzrādījis noteiktās zināšanas un prasmes (par darba izpildi nav saņēmis punktus);
  3. izglītojamais nav veicis pārbaudes darbu un nav ieguvis vērtējumu par veicamo pārbaudes darbu skolotāja noteiktajā termiņā;
  4. darba izpildes laikā tiek konstatēta neatļautu palīglīdzekļu izmantošana;
  5. darbs sasvītrots un izpildīts nesalasāmā rokrakstā;
  6. darbā vai tā daļā ir cilvēka cieņu aizskaroši izteikumi;
  7. cita autora darbs tiek uzdots par savu bez atsauces uz darba autoru. (plaģiāts).

1. Izglītojamam visos darbos, kas tiek vērtēti 10 ballu skalā, ir jāiegūst vērtējums.
2. Ja izglītojamais nav piedalījies pārbaudes darbā, 2 nedēļu laikā pēc vērtējumu izlikšanas viņam ir jāveic konkrētais vai līdzvērtīgs darbs. Gadījumos, kad vērtējums nav iegūts ilgstošas slimošanas dēļ vai citu attaisnojošu iemeslu dēļ (dalība mācību priekšmetu olimpiādēs vai projektos, interešu izglītības braucienos u.c.), par pārbaudījuma kārtošanas laiku izglītojamais individuāli vienojas ar pedagogu.
3. Ja izglītojamais nepiedalās pārbaudes darba kārtošanā, pedagogs E-klasē vienlaikus fiksē gan skolēna mācību priekšmeta stundas kavējumu “n”, gan veicamā pārbaudes darba neizpildi (“n/v”). Ieraksts "n/nv" ir informatīvs un norāda uz to, ka izglītojamais nav veicis attiecīgo pārbaudes darbu.
4. Pedagogs izņēmuma gadījumos var atbrīvot izglītojamo no pārbaudes darba kārtošanas, saskaņojot to ar skolas vadību (nosūta ziņu e-klases pastā direktores vietniecei izglītībā jomā) vērtējumu aizstājot ar "a" ("atbrīvots"), ja:

19.1. izglītojamais ilgstoši ir kavējis skolu ilgstošas slimības dēļ;

19.2. izglītojamais pārstāvējis skolu starptautiskā projektā, piedalījies mācību priekšmeta olimpiādē, novada vai valsts sacensībās ar nosacījumu, ka izglītojamais ir ieguvis vērtējumus pārbaudes darbos, kas ir minimāli nepieciešami semestra vai gada vērtējuma izlikšanai.

1. Izglītojamais ir tiesīgs uzlabot pārbaudes darba, kas tiek vērtēts 10 ballu skalā, iegūto nepietiekamo vērtējumu vai vienu sekmīgu vērtējumu mācību priekšmetā 1 reizi semestrī 2 nedēļu laikā no vērtējuma paziņošanas brīža. Atkārtota pārbaudes darba kārtošanai pedagogs ir tiesīgs izvēlēties citu pārbaudījuma formu (piem., mutisku pārbaudījumu rakstiska pārbaudījuma vietā), nodrošinot izglītojamā zināšanu un prasmju pārbaudi līdzvērtīgā apjomā kā iepriekš kārtotajā pārbaudes darbā.
2. Ja pārbaudes darbs tiek kārtots atkārtoti, pedagogs veic ierakstu E-klases žurnālā, izmantojot slīpsvītru (piem., 4/7 vai "n/v"/6).
3. Ja izglītojamais pārbaudes darbu ir veicis atkārtoti:
   1. izliekot mācību semestra vērtējumu izglītojamajiem, pedagogs ņem vērā augstāko iegūto vērtējumu;
   2. izliekot mācību gada vērtējumu izglītojamajiem, pedagogs ņem vērā augstāko iegūto vērtējumu.
4. Ja izglītojamais 2 nedēļu laikā neveic pārbaudes darbu, par kuru ir saņēmis "n/v", pedagogam ir tiesības nākamajā mācību stundā uzdot izglītojamajam pārbaudes darbu par nokavēto tēmu.

24. Pedagogs neplāno pārbaudes darbus, kas ietekmē izglītojamā vērtējumu semestrī vai gadā semestra pēdējā nedēļā (izņemot gadījumus, kad pedagogs vai izglītojamais ir ilgstoši slimojis).

25. Ja izglītojamais nepiekrīt pedagoga izliktajam vērtējumam par pārbaudes darbu, izglītojamais ir tiesīgs 3 darba dienu laikā no vērtējuma paziņošanas brīža iesniegt skolas vadībai motivētu iesniegumu. Skolas vadība izveido komisiju vērtējuma pārskatīšanai un nedēļas laikā paziņo komisijas lēmumu. Komisijas lēmums ir galīgs. 

# **VIII Semestra un mācību gada vērtējumu izlikšana**

1. Skolā tiek izlikti 1., 2.semestra un gada vērtējumi.
2. Izliekot semestra vai gada vērtējumu, tiek ņemts vērā visu semestra laikā kārtoto pārbaudījumu vidējais vērtējums.

28. Semestra (vai gada) vērtējumu paaugstina no **0,55**.

29. Gada vērtējumu izliek, ņemot vērā pirmā un otrā semestra vidējo vērtējumu. Gadījumos, kad vērtējums "'izšķiras", gada vērtējums ir visa mācību gada darbu vidējais vērtējums.

1. Ja izglītojamais ir saņēmis ierakstu "n/v" kādā no pārbaudes darbiem, kas ir nepieciešami semestra vērtējuma izlikšanai, "n/v" tiek izlikts arī semestrī.
2. Ja izglītojamais saņēmis vērtējumu “n/v” 1.semestrī, viņam 2. semestra pirmo 3 nedēļu laikā jānokārto iepriekšējā semestra pārbaudes darbi, par kuriem ir saņemts vērtējums "n/v". Kad pārbaudes darbs ir nokārtots, “n/v” semestrī tiek labots pēc būtības.
3. Ja izglītojamais ir saņēmis ierakstu «n/v" kādā no pārbaudes darbiem, kas ir minimāli nepieciešami gada vērtējuma izlikšanai, "n/v" tiek izlikts arī mācību gadā.
4. Izglītojamajiem, kuriem ir izlikts vērtējums "n/v" mācību gadā, tiek nozīmēti papildus mācību pasākumi.
5. “n/v” netiek ņemts vērā, summējot mācību priekšmetā iegūtos vērtējumus un iegūto summu dalot ar semestrī kārtoto pārbaudes darbu skaitu vai piešķirot “n/v” vērtību gadījumā, ja izglītojamais skolas noteiktajā termiņā tā vietā neiegūst vērtējumu.
6. No 2021./2022. mācību gada 11.klases izglītojamajiem un no 2022./2023. mācību gada 12.klases izglītojamajiem tiek izlikts noslēguma vērtējums par mācību kursa apguvi. To aprēķina kā vidējo aritmētisko, ņemot vērā visu mācību gadu noslēguma vērtējumus. Gadījumā, ja vērtējums "izšķiras", to noapaļo pēc matemātiskās noapaļošanas principa (piem., ja 1.mācību gadā vērtējums ir “7” un 2.māīïbu gadā vērtējums ir “8”, vērtējums par mācību kursu tiek noapaļots "uz augšu" un ir “8”).

# **IX Izglītojamo pārcelšana nākamajā klasē**

1. Lai pieņemtu lēmumu par izglītojamā pārcelšanu nākamajā klasē, izglītojamajiem, kuri ir saņēmuši nepietiekamu vērtējumu vai vērtējumu "n/v" gadā, saskaņā ar Ministru kabineta 2015. gada 13. oktobra noteikumiem Nr. 591 un pēc pedagoģiskās padomes lēmuma, tiek noteikti papildu mācību pasākumi mācību priekšmetos, kuros gada vērtējums ir bijis zemāks par četrām ballēm, vai gada vērtējums nav saņemts mācību priekšmetu un mācību stundu plāna īstenošanas ietvaros.
2. Izglītojamajiem, kuriem tiek nozīmēti papildus mācību pasākumi:
   1. papildu konsultācijas ilgst ne vairāk kā 2 nedēļas jūnijā;
   2. pēcpārbaudījumi notiek skolas noteiktajos termiņos jūnijā;

 38. Pēcpārbaudījumā iegūtais vērtējums tiek pielīdzināts gada vērtējumam priekšmetā (atbilstoši Ministru kabineta 2015. gada 13. oktobra noteikumiem Nr. 591).

# **X Noslēguma jautājumi**

1. Izglītojamo mācību sasniegumu vērtēšanas kārtību apstiprina skolas direktore, iepriekš saskaņojot to skolas pedagoģiskajā sēdē.
2. Grozījumus Vērtēšanas kārtībā apstiprina direktore, balstoties uz pedagoģiskās padomes sēdē, klašu jomu grupās vai skolotāju kartējas sanāksmēs izteiktajiem ieteikumiem.

41. Izglītojamo mācību sasniegumu vērtēšanas kārtība ir saistoša visiem skolas pedagogiem un izglītojamiem.

42. Izglītojamo mācību sasniegumu vērtēšanas kārtība stājas spēkā ar 2021. gada 1.novembrī.

43. Atzīt par spēku zaudējušu 2020.gada 8.septembra apstiprināto kārību.

Direktores vietnieces mācību darbā: Dace Vilkauša

Danuta Dude

Saskaņots Skolas Pedagoģiskās Padomes sēdē 05.10.2021.